Wat maak Solidariteit uniek
Om hierdie webwerf optimaal te besigtig en gebruik, maak asseblief seker dat u die nuutste weergawe van u internet blaaier aflaai. Klik hier
Ons beskerm ons mense
Klik hier, om die Solidariteit app af te laai. 0861 25 24 23 Tuis
Afrikaans English Alles oor Solidariteit lidmaatskap
Solidariteit glo dat sy lede nie slegs ekonomiese wesens is nie, maar dat hulle binne ŉ gemeenskap funksioneer. Deur die jare het Solidariteit dus reeds sy beskermingsambreel vergroot sodat werknemers en hulle gesinne, in elke lewensfase ondersteun kan word. Solidariteit is die enigste Christelike vakbond in Suid-Afrika. Geen ander vakbond in Suid-Afrika doen so baie op soveel verskillende vlakke vir hulle mense nie. Die Solidariteit Agenda is die fondament wat alles wat Solidariteit aanpak, rig:
Christelike GrondslagDie vakbond vind homself binne die Christelike tradisie van vakbondwese wat glo dat ons ons lede moet lei tot selfstandigheid sodat hulle hul roeping kan navolg.
Solidariteit se optrede word deur sy Christelike waardestelsel bepaal. Kollektiewe BedingingKollektiewe bedinging, werkbeskerming en die verbetering van diensvoorwaardes is die kernbesigheid van die vakbond. Solidariteit streef na ŉ veilige en gesonde werkplek vir sy lede. Verbind aan Suid Afrika en GrondwetSolidariteit is verbind aan Suid-Afrika en wil hier ŉ toekoms vir sy lede skep. Ons glo Suid-Afrika is ŉ land vir almal wat daarin woon. Solidariteit is verbind tot die Suid-Afrikaanse Grondwet en sal die regte wat die Grondwet aan sy lede gee, aktief opneem. Onafhanklik van partypolitiekDie vakbond verbind hom nie aan enige politieke party nie. Ons praat met almal, maar verbind ons aan niemand nie. Beskerming van minderhede en demokrasieSolidariteit glo aan ware demokrasie waarin minderheidsregte erken en beskerm word. Die vakbond veg aktief, maar nie eksklusief nie, vir die regte van minderhede in die land en spesifiek diegene wat uit die regering se regstellendeaksie-programme gesluit word. Solidariteit tree aktief in vir arm Suid-Afrikaners. Die vakbond glo dat daar nie diskriminerende rassepraktyke teenoor arm mense mag wees nie. Regstellende aksieSolidariteit glo dat wanbalanse reggestel moet word sonder om nuwe vorms van wanbalans te skep. Die manier waarop regstellende aksie tans toegepas word, skep ernstige nuwe vorms van diskriminasie. Die ideologie van verteenwoordiging veroorsaak dat die massas nie bevoordeel word nie en wittes ernstig benadeel word. Solidariteit tree in vir mense wat onbillik deur regstellende aksie benadeel word.
Solidariteit glo dat alle Suid-Afrikaners van regstellende aksie en ander diskriminerende ekonomiese praktyke vrygestel moet word. AfrikaansSolidariteit het histories ŉ noue verbintenis met die Afrikaner-gemeenskap en het steeds so ŉ verbintenis. Die voertaal van die organisasie is Afrikaans, alhoewel die vakbond inklusief is en sover prakties moontlik ook in Engels met lede kommunikeer. Vryemark-ekonomie – verantwoordelike werksverhoudingeSolidariteit staan ŉ ekonomiese orde van vrye mededinging voor. Die Suid-Afrikaanse ekonomiese beleid behoort gebaseer te word op ŉ vryemark-ekonomie waar daar balans tussen die verskillende rolspelers in die ekonomie bestaan. Selfdoen & Volhoubare ontwikkelingSolidariteit glo daaraan om sy lede te bemagtig om selfstandig te wees. Die vakbond is aktief op die terreine van opleiding, werkplasing en aftreevoorsiening. Die vakbond glo daaraan om die kapitaal van sy lede te mobiliseer en sodoende selfstandige instellings, waaruit lede hulle regte kan laat realiseer, te skep.
Die vakbond sal aktief kwessies opneem binne die gemeenskap van sy lede. Solidariteit glo dat volhoubare ontwikkeling deel van die filosofie van alle Suid-Afrikaanse maatskappye moet wees. Alle maatskappye, met inbegrip van die regering en privaatinstellings, moet die nodige gebeurlikheidsplanne byhou en ontwikkel om besoedeling en die beskadiging van natuurlike habitat en belangrike ekosisteme te voorkom. Kontak ons
TelefoonnommerLidnommer / ID nommerBoodskap*
H.v. DF Malan en Eendrachtstraat
Faks: 012 664 6493